1999/80/EY: Neuvoston päätös, tehty 18 päivänä tammikuuta 1999, luvan antamisesta Italian tasavallalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 2 ja 10 artiklasta poikkeavaa toimenpidettä



Virallinen lehti nro L 027 , 02/02/1999 s. 0024 - 0025



NEUVOSTON PÄÄTÖS, tehty 18 päivänä tammikuuta 1999, luvan antamisesta Italian tasavallalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 2 ja 10 artiklasta poikkeavaa toimenpidettä (1999/80/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY (1) ja erityisesti sen 27 artiklan 1 kohdan, ottaa huomioon komission ehdotuksen, sekä katsoo, että direktiivin 77/388/ETY 27 artiklan 1 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön tästä direktiivistä poikkeavia erityistoimenpiteitä veronkannon yksinkertaistamiseksi tai tietyntyppisten veropetosten ja veron kiertämisen estämiseksi, Italian tasavalta pyysi 19 päivänä maaliskuuta 1998 komissiossa saapuneeksi kirjatulla kirjeellä lupaa ottaa käyttöön direktiivin 77/388/ETY 2 ja 10 artiklasta poikkeavan toimenpiteen, muille jäsenvaltioille on direktiivin 77/388/ETY 27 artiklan 3 kohdan mukaisesti 17 päivänä huhtikuuta 1998 ilmoitettu Italian tasavallan tekemästä pyynnöstä, tämän erityistoimenpiteen tarkoituksena on, antamatta oikeutta tuotantopanoksista maksetun veron vähennykseen, vapauttaa verosta sellaisten yritysten rautaromun ja muiden hyödynnettävien aineiden luovutukset, joilla joko on kiinteä tuotantolaitos ja joiden edellisen vuoden veroton liikevaihto on ollut enintään 2 miljardia liiraa tai joilla ei ole kiinteää tuotantolaitosta, toimenpiteen tarkoituksena on myös tarjota yrityksille, joilla on kiinteä tuotantolaitos ja joiden edellisen vuoden veroton liikevaihto on ollut 150 miljoonaa - 2 miljardia liiraa, mahdollisuus noudattaa yleisesti sovellettua verotusjärjestelmää, toimenpiteen tarkoituksena on lisäksi olla väliaikaisesti kantamatta arvonlisäveroa ja antaa vähennysoikeus muun kuin rautapohjaisen metalliromun luovutuksista, riippumatta kyseessä olevan yrityksen verottoman liikevaihdon määrästä, tällä järjestelmällä voidaan estää tehokkaasti veropetoksia, joita voi esiintyä tällä alalla, tämä erityisjärjestelmä täyttää näin ollen direktiivin 77/388/ETY 27 artiklan edellytykset, komissio vahvisti 10 päivänä heinäkuuta 1996 työohjelman, johon sisältyy aikataulu ehdotuksille, jotka koskevat astettaista etenemistä kohti yhtenäismarkkinoilla sovellettavaa yhteistä arvonlisäverojärjestelmää, lupa olisi sen vuoksi myönnettävä 31 päivään joulukuuta 2000, mikä antaa mahdollisuuden arvioida poikkeavan toimenpiteen yhteensopivuutta uuden yhteisen arvonlisäverojärjestelmän yleisen lähestymistavan kanssa, ja tämä poikkeus ei vaikuta arvonlisäverosta saataviin Euroopan yhteisöjen omiin varoihin, ON TEHNYT TÄMÄN PÄÄTÖKSEN: 1 artikla Italian tasavallalle annetaan lupa soveltaa 1 päivästä tammikuuta 1999 31 päivään joulukuuta 2000 romujen ja jätteiden kauppaan erityistä verotusjärjestelmää, johon sisältyy 17 päivänä toukokuuta 1977 annetusta kuudennesta neuvoston direktiivistä 77/388/ETY poikkeavia säännöksiä. Tähän järjestelmään sisältyvät ja kyseisestä direktiivistä poikkeavat säännökset on esitetty jäljempänä 2 ja 3 artiklassa. 2 artikla Direktiivin 77/388/ETY 2 artiklan 1 kohdasta poiketen ja vaikuttamatta 3 artiklaan, arvonlisäverosta vapautetaan muun muassa paperi-, kartonki-, tekstiili- ja lasijätteen luovutukset, joita toteuttavat yritykset, - joilla on kiinteä tuotantolaitos ja joiden edellisen vuoden veroton liikevaihto on ollut alle 2 miljardia liiraa, tai - joilla ei ole kiinteää tuotantolaitosta. Ensimmäisessä luetelmakohdassa tarkoitetuille yrityksille, joiden edellisen vuoden veroton liikevaihto on ollut yli 150 miljoonaa liiraa, voidaan antaa lupa olla soveltamatta ensimmäisessä alakohdassa tarkoitettua erityistä järjestelmää näihin luovutuksiin. 3 artikla Direktiivin 77/388/ETY 10 artiklan 2 kohdasta poiketen vero jätetään väliaikaisesti kantamatta muun kuin rautapohjaisen metelliromun luovutuksista, mukaan lukien romu, joka on vähäisellä ja alhaista teknistä tasoa edustavalla laitteistolla suoritetussa alustavassa karkeassa käsittelyssä palautettu alkumuotoon. Vero jätetään väliaikaisesti kantamatta myös sellaisten verovelvollisten viiden jätteiden tai romun, jotka eivät ole rautapohjaista metalliromua, luovutuksista, jotka toimivat sekä muun kuin rautapohjaisen metalliromun että muiden hyödynnettävien aineiden markkinoilla, jos muuta kuin rautapohjaista metalliromua koskevat liiketoimet eivät ole luonteeltaan satunnaista toimintaa. 4 artikla Tämä päätös on osoitettu Italian tasavallalle. Tehty Brysselissä 18 päivänä tammikuuta 1999. Neuvoston puolesta O. LAFONTAINE Puheenjohtaja (1) EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 96/95/EY (EYVL L 338, 28.12.1996, s. 89).